PLF aprova els comptes del 2010 amb equilibri pressupostari i un deute del 34% | Ràdio Palafolls\nHome Economia PLF aprova els comptes del 2010 amb equilibri pressupostari i un deute del 34%\nMarc Ferri , octubre 3, 2011\t / 765 0\nAmb els vots a favor del PSC i l’abstenció de CiU, es va aprovar divendres els comptes generals de l’Ajuntament de PLF corresponents a l’any 2010. Segons aquests comptes, l’any passat es va tancar amb un equilibri pressupostari amb un positiu de més de 500 mil €. Pel que fa a l’endeutament, el consistori es situa ara al 34% del seu pressupost ordinari, quan la normativa permet un màxim del 75%.\nSegons el regidor d’hisenda del PSC, Josep Ribas, explicava que el problema de l’Ajuntament és la tresoreria. Diu el regidor que el consistori triga a cobrar i que per tan triga a pagar.\nEl Ple de divendres passat. FOTO:RP\nEl PP va votar en contra dels comptes ja que discrepen de la política d’inversions de l’equip de govern socialista. El portaveu dels populars a PLF, Óscar Bermán, explica que cal frenar la despesa pública i denuncia que des del mes de maig s’ha triplicat el nombre de factures a l’Ajuntament.\nEsquerra va votar en contra dels comptes municipals tot i reconèixer que l’endeutament del consistori no és dolent comparat amb altres poblacions properes. El seu portaveu, Francesc Alemany explicava però que caldria diferenciar entre l’endeutament generat pel que deuen les altres administracions i quin és el deute generat per la gestió de govern, i per tan fruit de les polítiques del govern.\nEsquerra va retreure als socialistes que durant la campanya el PSC digues que la situació econòmica de l’Ajuntament era bona.\nCiU, que l’any passat estava al govern municipal i va compartir pressupost amb el PSC, va abstenir-se a la votació, tot i que el seu portaveu va expressar que d’entrada volien votar-hi en contra. Joan Gallart, va explicar que els socialistes no compten amb la resta de grups i que la situació econòmica deriva del fet de no haver posat pals a les rodes quan tocava.\nEls socialistes van recordar a Gallart que CiU és partícip dels comptes que es tractaven, ja que havien gestionat el 30% dels recursos, a raó de les 3 regidories que duien els nacionalistes. Finalment CiU es va abstenir, facilitant l’aprovació dels comptes.\nIniciativa, tot i reconèixer que la situació no és fàcil, va votar en contra dels números municipal ja que, segons el seu portaveu, responen a la política desenvolupada pel PSC. Juan Andrés Osorio va demanar més participació dels grups de l’oposició per poder tirar endavant i oferir serveis a les persones.\nel que fa als comptes, l’alcalde de PLF va anunciar que s’està treballant en rebaixar la despesa pública revisant totes les partides. Agustí va anunciar que s’havia reunit amb els prestadors de serveis de l’Ajuntament per tal de reduir el cost d’alguns serveis. L’alcalde va estendre la ma a la resta de grups municipals per treballar i consensuar les mesures d’estalvi.


Teatrefòrum per a col·legiats/des amb l'obra "L'home sense veu": l'autisme vist pels professionals de la psicologia | COPC - Col·legi Oficial de Psicologia de Catalunya\nL 'obra L'home sense veu , de Clàudia Cedó, tracta l'autisme amb una visió privilegiada, ja que la directora de l'obra és una psicòloga que té una dilatada experiència professional i, durant anys, ha dirigit una companyia de teatre conformada per actors amb autisme.\nLa Comissió de Cultura del COPC ha programat una sessió especial de l'obra: un teatrefòrum per als col·legiats/des, amb la directora i els protagonistes de l'obra, que permetrà intercanviar els punts vista entre totes les parts.\nLa sessió, que serà el proper 12 de febrer a les 19 h és, per tant, doblement interessant per als professionals de la psicologia col·legiats: d'una banda, per l'obra en si, llargament lloada per la crítica, i que tracta de la incomunicació, en general, i més en concret la de les persones amb autisme. D'altra banda, perquè la sessió especial permet compartir les reflexions de l'obra amb els actors i directora i, a més, té un preu únic per a col·legiats i precol·legiats de 10 euros (i poden portar un acompanyant).\nLa funció tindrà lloc a la Sala Flyhard, una sala de petit format -de només 40 localitats- que només programa teatre d'autors catalans contemporanis. Els col·legiats i col·legiades interessades a anar-hi s'han d'inscriure al següent enllaç: Inscripció amb preu exclusiu per al teatrefòrum\nPer més informació, teniu els següents enllaços: resum i crítica de l'obra - Projecte Flyhard


Un nou espai web per a les famílies\nCanguratge i classes reforç\nEn els darrers anys, amb el desenvolupament de les noves tecnologies i l’aparició de nous hàbits i models de relacions socials en xarxa, hem assistit a un canvi de paradigma que reclama una millora de la comunicació.\nAixò comporta la necessària adaptació dels nostres missatges i canals de comunicació per explicar millor què fem, com ho fem i perquè ho fem.\nDes de La Vall fem un pas endavant per tal de donar-vos un millor servei, també a l’entorn digital. Per això, hem estat treballant intensament: primer per conèixer quines eren les vostres necessitats i expectatives com a famílies de l’escola i posteriorment en crear un nou espai web que recollís totes les vostres aportacions. Les principals novetats són:\n•\tPERSONALITZA EL WEB\nEn accedir al web podreu personalitzar els continguts per visualitzar només aquells que més us interessin i que tinguin a veure amb els cursos dels vostres fills i filles. A més, aquesta selecció es desarà per no haver de tornar a fer-ho més endavant.\n•\tPROJECTE EDUCATIU AUDE\nAl nou web hem fet el possible per donar a conèixer la nostra aportació educativa, projectant una imatge real i amable de la nostra feina a través del projecte Aude! Tots els projectes i continguts d’actualitat estaran classificats pels seus eixos estratègics.\n•\tTRANSPARÈNCIA I PROXIMITAT\nAvui és temps de transparència, claredat i cooperació i, en aquest context, és fonamental establir mecanismes que permetin fluxos estables i fluids de comunicació amb les famílies. Trobareu els resultats acadèmics i dades més rellevants de l’escola, les imatges i contactes de tot el personal o el tour virtual amb espais i instal·lacions, entre d’altres.\n•\tSERVEIS MÉS DESTACATS\nSom conscients que el menjador, les galeries d’imatges o el calendari són els espais que més es visiten a qualsevol web d’una escola. Tots aquests serveis s’han millorat per facilitar-vos la seva consulta.\n•\tCONTINGUT SOCIAL\nTwitter, Instagram, Facebook... tot un seguit de xarxes que s’integren al web per poder comunicar-nos amb vosaltres allà on us trobeu.\nAquesta web neix amb la intenció de estar més prop de les famílies, facilitar la vostra participació i que no us perdeu detall del dia a dia de l’escola i del nostre projecte educatiu. En els propers dies rebreu una enquesta perquè compartiu la vostra valoració i/o suggeriments.\nL'Anna Tonda es jubila\nL'Anna ha estat durant 25 anys secretaria d'Educació Infantil i responsable d'admissions de La Vall\nFinalitzem una setmana complexa i volem agrair l’esforç de tots!\nCOVID 19- Com actuem davant d'un cas sospitós?


Text de l'Evangeli (Mt 16,13-23): En aquells dies, Jesús va arribar a la regió de Cesarea de Felip, i preguntava als seus deixebles: «Qui diu la gent que és el Fill de l'home?». Ells respongueren: «Uns diuen que és Joan Baptista; d'altres, Elies; d'altres, Jeremies o algun dels profetes». Ell els pregunta: «I vosaltres, qui dieu que sóc?». Simó Pere li respongué: «Tu ets el Messies, el Fill del Déu viu». Llavors Jesús li va dir: «Feliç de tu, Simó, fill de Jonàs: això no t'ho han revelat els homes, sinó el meu Pare del cel! I jo et dic que tu ets Pere, i sobre aquesta pedra edificaré la meva Església, i les forces del reialme de la mort no la podran dominar. Et donaré les claus del Regne del cel; tot allò que lliguis a la terra quedarà lligat al cel, i tot allò que deslliguis a la terra quedarà deslligat al cel» (...).\nEl "primat" del Papa\nAvui el Crist pregunta què es diu d'Ell en l'ambient. Entre els Apòstols, Simó Pere s'avança i, inspirat per Déu, confessa la divinitat de Jesús. El Senyor, tot expressant-se en primera persona, li confereix el "primat" de la seva Església: li transfereix de manera "particular" i "singular" la "potestat de les claus".\nJesús fundà una "comunitat de fe". La seva missió és la de continuar la salvació, mitjançant els sagraments i la predicació de la Paraula de Déu. És raonable que Jesucrist atorgués a l'Església una figura —el Papa— que, amb la seva missió, garantís establement la puresa de la fe, defensant-la de les modes de torn. Si ja aleshores es donava tal varietat d'opinions sobre Jesucrist, què no passaria ara, 21 segles després, si no existís la figura del Papa —successor de Pere—, assistit infal·liblement per Déu?\n—Senyor, gràcies perquè sempre ens sosteniu en la fe per mitjà del servei del vostre Vicari, el Papa. Assistiu-lo per tal que mai defalleixi!


Als esportistes també els agrada el Rock'n'Roll\nGerman "el Mono" Burgos, de porter amb l'Argentina a estrella del rock\nAvui tornarem al rock&roll parlant d'un dels pocs esportistes d'elit que ho ha pogut compaginar amb el fet de tenir una banda de rock: exporter internacional amb l'Argentina, actualment segon entrenador de l'Atlètic de Madrid. Tots drets per conèixer la història de Germán "el Mono" Burgos.\nVanessa Mae, la violinista que no va arribar mai a ser olímpica\nSi als esportistes els agrada el rock, a alguns músics també els agrada l'esport. A Vanessa Mae li agradava tant l'esport que va arribar a manipular els resultats de les proves que li van permetre classificar-se per als Jocs olímpics de Sotxi 2014. Ens ho explica el Xevi Soler.\nManute Bol, l'home que feia cistelles als núvols\nRecordem la figura de Manute Bol, un dels jugadors més alts de la història, amb una alçada de 2,31, i am b una història vital que commou.\nPacquiao, un boxejador que grava discos i actua en "TV movies"\nNo només és l'esportista més famós a les Filipines, sinó que segurament és el personatge més famós del país. Un esportista que no arriba al metre setanta i que a banda de boxejador també és polític, actor i cantant. I és que als esportistes també els agrada el rock-and-roll.\nBradley Wiggins, de guanyador del Tour de França a estrella del rock\nAls esportistes també els agrada el rock-and-roll. Això és el que ens demostrarà cada dilluns el Xevi Soler. La vinculació de Bradley Wiggins amb el món de la música ve de lluny!


TOP CUINA: 15è MERCAT MEDIEVAL DE VIC. (Del 5/12/2009 al 8/12/2009)\nEl nucli antic de la ciutat de Vic acull entre el 5 i el 8 de desembre el Mercat Medieval, una proposta lúdica i cultural prèvia a les festes de Nadal que cada any organitza l’Ajuntament de Vic a través de d’Institut Municipal de Promoció i Economia de Vic (ImpeVic).\nEl Mercat Medieval és una de les cites del calendari firal de Vic més important. Atrau cada any a la ciutat milers de visitants que es deixen seduir per la seva màgia. Durant quatre dies, el centre de la ciutat es converteix en un gran poblat medieval on hi conviuen artesans i firaires, tavernes, perfums i sabons, coques, pans acabats de fer i formatges, productes de tota mena que es barregen entre unes 360 parades d’acurada ambientació, i centenars de personatges disfressats de l’edat mitjana.\nEl Mercat Medieval de Vic es dirigeix a tots els públics i té una oferta firal molt variada. El tradicional mercat de productes artesans és el que més atenció desperta ja que ofereix productes de qualitat fets amb materials de qualitat. Passejant entre les parades es poden comprar i tastar des d’embotits a formatges i tot tipus de productes d’alimentació. El mercat també ofereix altres objectes decoratius, tèxtils, i joguines artesanals que fan les delícies dels més menuts.\nD’altra banda també s’organitzen diferents activitats d’entreteniment per a tots els públics, des d’activitats infantils fins a demostracions, exhibicions o exposicions. El Mercat també compta amb diferents serveis adreçats al visitant com el carrilet, amb el que es pot fer un recorregut pel nucli antic de la ciutat.\nDates i horaris: 5, 6, 7 i 8 de desembre de 2009 (10 a 21 hores)\nUbicació de la fira: Pl. del Pes, Pl. Sant Felip, C/Corretgers, Pl. Pietat, Pl. Dom Miquel de Clariana, C/Pare Xifré, C/Progrés, Pl. del Canonge Collell, Pl.Bibe Oliba, Pl.Catedral, C/Cloquer, C/St.Miquel Arcàngel, C/ del Vergós, Plaça de Montrodon, C/de Dues Soles, C/ de Santa Joaquima de Vedruna, C/ de la Gelada, C/Bisbe Casadevall, Pl. dels Màrtirs, Rambla Passeig i Rambla del Carme, Pl. Santa Eulàlia, C/ del Dolors, Pl. Santa Elisabet, Rambla dels Montcada, C/ Hospital d’en Cloquer i Parc Jaume Portell.\nDITES POPULARS PER AQUESTA FESTA :\nAmb les eines es fan les feines.\nDóna al teu fill un bon ofici i no s'haurà de veure a l'hospici.\nEl fer ensenya a ben fer.\nFes bon ofici, que tot l'altre és vici.\nLa feina matinal, tot el dia val\nEl fil ben filat, dóna el drap doblat\nA vora de castell, monestir i riu, ocellet, no hi facis el niu.\nInstitut Municipal de Promoció i Econòmica. Aj Vic\nC. Historiador Ramon d'Abadal i de Vinyals, 5, 2a planta\nOficina de Turisme (informació):\nCarrer de la Ciutat, 4\nTelèfon: 93 886 20 91\nPublicado por topcuina.com en 19:54


Coronavirus.- María Neira (OMS): "La declaració de l'epidèmia global no va arribar tard"\nPublicat 17/06/2020 20:46CET\nVaticina que la vacuna estarà disponible a principis de 2021\nLa directora de Medi ambient, Canvi Climàtic i Salut de l'Organització Mundial de la Salut (OMS), María Neira, ha assegurat aquest dimecres que "la declaració de l'epidèmia global i l'estat d'alerta màxima en salut pública de l'OMS no va arribar tard".\nHo ha explicat durant la conferència telemàtica 'Covid-19: la cruïlla de l'OMS' de Barcelona Tribuna en la qual també han participat el president de la Societat Econòmica Barcelona d'Amics del País, Miquel Roca, el cap de medicina preventiva i epidemiologia de l'Hospital Clínic de Barcelona, Antoni Trilla, i el periodista Josep Corbella.\nNeira ha insistit que la declaració, que es va fer el 30 de gener, es va realitzar a través del sistema d'alertes més poderós de l'OMS: "No tenim un mecanisme més alt que aquest".\nHa afegit que si l'haguessin declarat abans "haurien restat credibilitat" a l'OMS, ja que llavors els casos fora de la Xina eren inferiors a 100.\nSobre la vacuna pel Covid-19, Neira ha vaticinat que estarà llesta a principis de 2021, encara que ha reconegut que "els més optimistes pensen que serà abans".\nAquesta edició de Barcelona Tribuna, organitzada per La Vanguardia, l'Associació Espanyola de Directius (AED) i la Societat Econmica Barcelonina d'Amics del País, l'ha moderat el periodista Ramon Rovira.\nL'OMS "QUE ENS MEREIXEM"\nNeira s'ha descrit com "una apassionada total de l'OMS", que considera fonamental per ajudar a orientar a la salut pública global, però ha recordat que l'organisme té limitacions.\nEn aquest sentit, Trilla ha argumentat que l'OMS "s'ha quedat una mica curta perquè no té suficient força" per portar les seves recomanacions a la pràctica.\n"L'hem dotat de moltes limitacions, té disfuncions i es percep una excessiva burocràcia", ha afegit.\nNeira ha ratificat aquesta idea: "Tenim l'OMS que ens mereixem si volem una de decoració. Jo crec en la necessitat de tenir un organisme amb capacitat real d'influenciar".\nSobre les dificultats en la gestió, Neira ha destacat el joc geopolític que s'ha vist durant la pandèmia, "una situació polititzada amb la lluita pel lideratge" i la competició entre països pel material sanitari.\nCorbella ha preguntat per "la cultura del 'rifi rafe' polític que ha aflorat en aquestes últimes setmanes a Espanya" en el marc de la pandèmia, un fet que Neira ha acusat de no ajudar perquè, al seu judici, desvia l'atenció d'allò important.\nSobre la possible marxa dels Estats Units de l'OMS, ha assegurat que no han rebut cap notificació i per ells segueix sent un estat membre: "Treballem tots els dies amb totes les institucions americanes".\nNeira ha subratllat la importància de "frenar la destrucció del medi ambient i viure en major sintonia amb els ecosistemes" per evitar futures pandèmies.\n"Un gran percentatge de les pandèmies actuals són a causa del maltractament al medi ambient, si no el protegim, els humans serem les principals víctimes", ha acabat.


El Barça ha fet l’últim entrenament previ al partit contra el Deportivo, sense Neymar Jr, per molèsties a l’adductor de la cama esquerra, ni Rafinha, per gastroenteritis\nEl Barça ja ho té tot a punt per tornar a la dinàmica de Lliga. Els homes de Luis Enrique han completat aquest dissabte a la tarda l’últim entrenament previ al partit de la jornada 27 contra el Deportivo de la Corunya. Els blaugranes, després de la històrica remuntada contra el París Saint-Germain a la Lliga de Campions, se centra en la competició domèstica per defensar el liderat, assolit fa dues jornades.\nEn aquesta última sessió Luis Enrique ha tingut dues absències sensibles. A banda de les dues baixes conegudes per lesió –Aleix Vidal i Mathieu–, no han pogut entrenar-se amb el grup Neymar Jr, amb molèsties a l’adductor de la cama esquerra, ni Rafinha, amb una gastroenteritis. Per completar la sessió, el tècnic ha comptat amb la presència de Marlon Santos, Carles Aleñá i Marc Cardona, del filial.\nAbans de l’entrenament, Luis Enrique ha comparegut en sala de premsa davant dels mitjans informatius, i després l’equip ha sortit cap a la Corunya. Aquest diumenge a les 16.15 hores el Barça defensarà la primera plaça a Riazor, un estadi talismà en els últims anys.